Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: A 36/1997. (XI. 26.) PM rendelet (a továbbiakban: R.)
Paragraph Index: 1299

(1) Az R. 12. §-ának (1)—(2) bekezdése helyébe a következõ rendelkezés lép: „(1) Az adóraktári zárjegyfelhasználónak olyan zárjegynyilvántartást kell kialakítania, amelynek alapján a zárjegykészlet választékonkénti változásai és az esetleges zárjegyhiány naponta megállapítható. A Jöt. 72. § (1) bekezdés g) pontja szerinti alkoholtároló adóraktár engedélyese a nyilvántartásában köteles külön feltüntetni (elszámolni) a nem saját tulajdonában lévõ alkoholtermékre felragasztott zárjegyeket, az alkoholtermékek tulajdonosa szerinti részletezésben. A több adóraktárban történõ zárjegyfelhasználás esetén adóraktáranként is kell zárjegynyilvántartást vezetni, és a zárjegyelszámolást elvégezni. A zárjegynyilvántartásban a zár- és ellenõrzõjegyek készletváltozásait az OBI engedélyszám szerint, a zár- és ellenõrzõjegyek sorszámtartományainak feltüntetésével kell megadni.

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes